Publication: Magyar Közlöny
Issue: MK-1998-52 (Year: 1998, Number: 52)
Era: 1990-2004
Section: Az 52/1997. (X. 14.) AB határozat az „alkotmányossági
Paragraph Index: 509

5. Az Országgyűlés — az Alkotmánybíróság 64/1997. (XII. 17.) AB határozatában hiányolt alkotmányossági panaszként (ABH 1997, 380.) szabályozta az alkotmányossági kifogást, amely — alkotmányossági panasz mivoltánál fogva — jogorvoslatnak minősül. [57/1991. (XI. 8.) AB hat. ABH 1991, 244.] A jogorvoslati jogot pedig csak „— a jogviták ésszerű időn belüli elbírálásának érdekében, azzal arányosan —, a jelenlevő országgyűlési képviselők kétharmadának szavazatával elfogadott törvény korlátozhatja.” [Alkotmány 57. § (5) bek.]. Az OVB akkor, amikor a Ve. szabályainak analóg, de nem értelemszerű alkalmazása mellett döntött, nem volt tekintettel arra, hogy e szabályok Nt. esetében történő kritika nélküli alkalmazása nem elégíti ki az Alkotmány 57. § (5) bekezdésében írt követelményt. Az ugyanis a népszavazási kérdés hitelesítése tárgyában benyújtott kifogásokra — mint jogorvoslatokra — alkalmazva nyilvánvalóan nem lehet a „jogviták ésszerű időn belüli elbírálásának érdekében álló”, azzal arányos akkor, ha az lesz annak az eredménye, hogy a jogorvoslattal a kifogást benyújtó gyakorlatilag nem is élhet.

Source: https://magyarkozlony.hu/hivatalos-lapok/e6cf5b7d22bd27a808235ceb62cb364d9f948506/dokumentumok/01212c31a173141ef600731a6dea5f30370858bc/letoltes